**Poročilo o izmenjavi v Kaunasu v drugem semestru 2019**

* **Kako ste bili zadovoljni z izmenjavo in zakaj?**

Z izmenjavo sem zelo zadovoljna, saj sem z njo pridobila veliko novih izkušenj in znanj, poleg tega pa ogromno čudovitih spominov.

* **Ste imeli redna predavanja v angleščini ali samo občasne konzultacije?**

Redna predavanja v angleščini.

* **Kako bi ocenili kakovost študija? Kakšni so bili profesorji? Bi kateri predmet/profesorja posebej pohvalili/skritizirali?**

Kakovost študija je bila dokaj dobra, morda bi si želela, da bi bil na voljo še kakšen predmet, povezan s socialnim delom. Profesorji so bili prijazni in razumevajoči do nas, Erasmus študentov. Posebej mi je bil zanimiv predmet Globalno socialno delo (edini predmet, povezan z našim študijem), saj smo prek video konference sodelovali s študenti iz Chicaga. Predmet je bil zelo zanimiv, saj smo skupaj debatirali o različnih globalnih problemih, primerjali države med sabo. Hkrati pa se mi je zdela tudi dobra vaja za premagovanje treme in urjenje v razmišljanju in argumentiranju. Klima je zaradi odličnih profesoric zelo prijetna in sproščena in profesorici s svojimi komentarji, snovjo in življenjskimi izkušnjami obogatita vsako predavanje.

* **Kakšni so življenjski stroški v primerjavi s temi v Sloveniji? Koliko je treba imeti za namestitev?**

Primerljivi s slovenskimi oz. še cenejši, sploh kar se tiče javnih prevozov (npr. mesečna karta 5 evrov, prav tako potovanja v državi in zunaj zelo poceni) in hrane.

* **Je ustanova velika? Sprejme veliko tujih študentov?**

Ni preveč velika, sprejme veliko tujih študentov.

* **Kakšne so možnosti za druženje z domačimi in tujimi študenti?**

Precej velike, saj z njimi študiraš, si v istem študentskem domu, zabavah ...

* **Kakšno je mesto?**

Majhno in prisrčno, sploh spomladi.

* **Kako je bilo poskrbljeno za obšolske dejavnosti?**

Ne bi vedela.

* **Kaj priporočate študentom, ki nameravajo iti na študij tja?**

Naj se ne ustrašijo sivega in mrzlega vremena ter rahlo nesramnega in angleško negovorečega naroda, ker se bodo imeli super. Poleg tega naj izberejo študentski dom Baltija in ne ASU, in tudi če so na koncu sprejeti v ASU, se da prilesti ven, samo konstantno je treba pritiskati.

* **Ali dovolite objavo elektronskega naslova (za druge študente, ki bi jih zanimalo več praktičnih podrobnosti)?**

Da. anja.marincelj98@gmail.com